Froideville VD

Froideville estas komunumo en la Distrikto Centro de Vaŭdo en Kantono Vaŭdo, Svislando. Ĝi havis  loĝantojn je la 31-a de decembro 2012.

 Geografio 
La komunumo Froideville situas en la sudo de la regiono Centro de Vaŭdo, norde de la kantonĉefurbo Laŭzano. La komunumo konsistas el la vilaĝoj Froideville kaj Rossy, kaj diversaj novaj loĝkvartaloj kaj izolitaj bienoj.Fonto: Reta mapo 1:20000 de Swisstopo 

La teritorio de la komunumo etendiĝas sur areo de 7,08 km², de kiuj 51,0% estas kovritaj de arbaro, 38,6% servas por agrikulturo kaj 10,4% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Froideville limas en nordo al Poliez-Pittet, en nordoriento al Jorat-Menthue, en oriento al Corcelles-le-Jorat, en sudoriento al Montpreveyres, en sudo kaj sudokcidento al Laŭzano, kaj en nordokcidento al Bottens.

 Trafiko 
Froideville situas flanke de la gravaj trafikvojoj. En la komunumo kruciĝas konekta vojo de Villars-Tiercelin al Cugy kun vojo de Bottens al Laŭzano. La plej proksima alveturejo al la svisa aŭtovojo A1 situas 4 kilometrojn sude de la komunumo apud Laŭzano. Pere de la loka buslinio n-ro 60 de la regiona transportentrepreno de Laŭzano kaj de la poŝtaŭtolinio al Thierrens la komunumo estas konektita al la publika transportreto.

 Historio 
La unua dokumenta mencio de Froideville datiĝas el la jaro 1284 kiel Frigida Villa. Dum mezepoko la vilaĝo troviĝis sub la senjoreco de la Abatejo Montheron. Dum la berna regado de 1536 ĝis la Helveta Revolucio de 1798 Froideville apartenis al la Voktejo Laŭzano. Post la revolucio ĝi apartenis al la Distrikto Echallens, kaj surbaze de la administra reformo de 2006 ĝi kun efiko de la 1-a de januaro 2008 ĝi estis integrita al la nova Distrikto Centro de Vaŭdo.Fonto: François Béboux: Froideville en Historia Leksikono de Svislando (2005-03-10)

 Vidu ankaŭ 
 Aliaj lokoj kun la nomo Froideville

 Notoj kaj referencoj 


 Eksteraj ligiloj 

 Oficiala retejo de la komunumo Froideville